Document ID: /roh_data/filtered/fineweb-2-filterrobots_roh.jsonl.gz/36999

Domat vul scumandar camiuns sin la via chantunala en il vitg. L'Uffizi federal per vias ha gia lubì quai, uss mancan anc intginas indicaziuns dal chantun. Silsuenter va il scumond en vigur. Quai rapportan las gasettas da Somedia.
Il scumond è limità sin tschintg onns, e la vischnanca sto laschar observar la mesira scientificamain. Er haja la Polizia chantunala lubì d'engrondir la zona locala en direcziun La Punt/Reichenau. Cun quai po il tschancun cun limita da tempo 60 vegnir prolungà per 200 meters. Quai duai far pli segir il traffic.